《庞眉黄冠方外奇士也携山水图求售知余不纳必欲求诗》
元代·周权

铁冠鹤骨玄都仙，清晨过我谈重玄。手中衡霍堕尘几，缟素重重开风烟。

正嫌客舍如舟窄，挂壁恐渠冲破屋。急教童子捲还师，始觉眼前无突兀。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。